Messina

Messina (siciliansk: Missina; latin: Messana, gresk: Μεσσήνα) er hovedstad i det italienske Storbyområdet Messina. Det er den tredje største byen på øya Sicilia og den 13. største byen i Italia med en befolkning på mer enn 252 000 innbyggerePopulation of Messina  , Italy Geonames Geographical database i selve byen og rundt 650 000 i provinsen som sådan. 

Geografisk er byen plassert helt nordøst på Sicilia, ca. 90 km fra Catania og ca. 230 km fra Palermo, og har fergeforbindelse med Reggio di Calabria på det italienske fastland over Messinastredet. For å få fast forbindelse med det italienske fastlandet ble det igangsatt planlegging av verdens lengste hengebro over stredet som opprinnelig var tenkt ferdigstilt i 2012. Isteden ble prosjektet nedlagt i februar 2013 av myndighetene grunnet mangel på midler.«Sicily bridge project sinks in Italy budget mire» . Global Post. 26. februar 2013.

Byens fremste ressurs er dens havner, kommersielle, militære skipsverft, turisme fra cruiseskip, handel, og landbruk (vinproduksjon, kultivering av sitroner, appelsiner, mandariner, og oliven). Byen er setet for et katolsk erkebispedømme siden 1548 og huser også et lokalt betydningsfullt internasjonalt marked. Byen har også et høyere lærested, Universitetet i Messina, grunnlagt i 1548 av spanske Ignatius av Loyola.

Byen ble grunnlagt en gang på 700-tallet f.Kr. og tilhørt da den greske antikkens kulturkrets. De greske kolonistene ga byen navnet Zankle (gresk: Ζάγκλη for «sigd») på grunn av havnens utforming. 

Messina har flere ganger blitt nesten fullstendig ødelagt av jordskjelv. Jordskjelvet i Messina 1908 ble ledsaget av en tsunami, og mer enn over 75 000 innbyggere omkom. 
 Personer og hendelser 
 Renessansemaleren Antonello da Messina ble født i Messina i 1430. 
 barokkarkitekten Filippo Juvarra ble født der i 1678.
 Messina-konferansen i juni 1955 la grunnlaget for videre europeisk integrasjon.
 Referanser 

 Eksterne lenker 

 «Messina» i: Southern Italy and Sicily (15. utg.), Leipzig: Karl Baedeker, 1908

Kategori:Magna Graecia
Kategori:Kolonier i antikkens Hellas
Kategori:Messina